خلافت راشدہ کے والیوں کی فہرست

خلافت راشدہ متعدد ولایتوں (والی کے زیر ولایت علاقہ) پر بنا کسی خاص سرحد کے منقسم تھی، چنانچہ یہ ولایتیں حکومت کی توسیع کے مطابق وقتاً فوقتاً بدلتی رہتی تھیں۔ ولایتوں کے تعلق سے خلفائے راشدین کی پالیسیاں اور طریقہ کار باہم مختلف رہے ہیں، ان میں سے ہر ایک حکومت کے زیر تسلط علاقوں میں والیوں اور عاملوں کے انتخاب میں اپنا الگ معیار رکھتا تھا۔ چنانچہ خلیفہ راشد دوم عمر بن خطاب ہمیشہ صحابہ کو ولایت میں مقدم رکھتے تھے، جبکہ عثمان بن عفان اس پر زیادہ توجہ نہیں دیتے تھے، بلکہ وہ طاقت و امانت دیکھ کر والی بنا دیتے تھے، اسی طرح علی بن ابی طالب بھی طاقت و قوت اور اثر رسوخ کو ترجیح دیتے تھے، جب ان کے والیوں سے غیر مناسب افعال سرزد ہوتے یا شکایات آتی تو انھیں سزا بھی دیتے تھے۔ ان سب کے باوجود تمام خلفائے راشدین، صحابہ کو والی بنانے پر توجہ دیتے تھے اسی وجہ سے خلافت راشدہ کے اکثر والی صحابہ تھے یا ان کی اولادیں تھیں۔ والی کی کوئی متعین مدت نہیں ہوتی تھی بلکہ خلیفہ کی صوابدید، اس کی رضامندی اور والی کی بحسن وخوبی ذمہ داری ادا کرنے پر موقوف ہوا کرتا تھا۔ والی کہ اہم ذمہ داریوں میں سے: سرحدوں کو مستحکم کرنا، فوجیوں کی تربیت کرنا، دشمنوں کی خبرون کی چھان بین کرنا، شہروں میں کارکنان اور عمال متعین کرنا اور ولایت (والی کا علاقہ) کی تعمیر و ترقی کرنا (مثلاً: چشمے، نہر، ہموار راستے، سڑک، پل، بازار اور مساجد بنوانا، شہروں کی منصوبہ بندی کرنا وغیرہ) شامل ہیں۔ تاہم والیوں اور عاملوں کے اختیارات اور ان کے کام خلافت کی توسیع کے ساتھ بڑھتے رہے، یہانتک کہ عثمان بن عفان کے عہدِ خلافت میں ان کے پاس مکمل فوجی اختیارات ہو گئے، وہ بھی فتوحات حاصل کرنے لگے اور قلعے بنانے لگے، لیکن اختیارات مالی نہیں تھے، مالی اختیار خراج وصول کرنے والے عاملوں اور صدقات و زکوٰۃ جمع کرنے والوں کے ہاتھوں میں ہی رہا۔

خلیفہ اول ابوبکر صدیق کے اقتدار سنبھالنے اور خلیفہ بننے کے بعد پیغمبر اسلام محمد بن عبد اللہ  کے ذریعہ متعین کردہ بہت سے والیوں نے دوسرے خلیفہ کے لیے کام کرنے سے انکار کر دیا اور اپنے عہدہ سے دستبردار ہو گئے، ابوبکر صدیق نے نئے والیوں کو مقرر کیا۔ خلیفہ دوم عمر بن خطاب نے اپنے وسیع خلافت میں، خلافت راشدہ کو مختلف ولایتوں میں تقسیم کر دیا اور ہر ولایت میں وہاں کے معاملات سنبھالنے کے لیے ایک مختص والی مقرر کر دیا، وہ ان والیوں کی پوری باریک بینی سے نگرانی اور محاسبہ کرتے تھے، اس لیے کہ وہ پوری سادگی اور انصاف پروری کے ساتھ ساتھ والیوں سے متعلق نہایت سخت تھے، حج کے موسم اپنے تمام والیوں کو طلب کرکے جمع کرتے تھے اور کارگزاری لیتے تھے،  ڈاک کے ذمہ داروں سے کہہ رکھا تھا کہ وہ مختلف ولایتوں کے لوگوں سے وہاں کے والی سے متعلق شکایات کو والی کی مداخلت شکایت سے متعلق اسے بتائے بغیر خلیفہ تک پہنچایا جائے۔

ابوبکر صدیق کے والیوں کی فہرست

عمر بن خطاب کے والیوں کی فہرست

شام کے والیوں کی فہرست

عراق و فارس کے والیوں کی فہرست

عثمان بن عفان کے والیوں کی فہرست

علی بن ابی طالب کے والیوں کی فہرست

حسن بن علی کے والیوں کی فہرست 
علی بن ابی طالب کے اکثر والی بعض تبدیلیوں کے ساتھ اپنے عہدوں پر برقرار رہے۔

مزید دیکھیے 
 دولت امویہ کے والیوں کی فہرست

حوالہ جات 

تاریخ سے متعلقہ فہرستیں
خلافت راشدہ کے والی